## Zmluva o dielo na dodanie tovaru

uzatvorená podľa ustanovení § 536 a nasl. Obchodného zákonníka

**Článok I.**

**Zmluvné strany**

## Objednávateľ:

*Obchodné meno: HK HAVRANI Piešťany o.z.*

*Sídlo: Hlboká 92, 921 01 Piešťany*

*Štatutárny zástupca: Ing. Lukáš Moravčík*

*IČO: 42 401 917*

*DIČ: 2120042936*

*Mobil: +421 911 583 801*

*e-mail:* [*prezident@hkhavrani.sk*](mailto:prezident@hkhavrani.sk)

*webové sídlo:* [*www.hkhavrani.sk*](http://www.hkhavrani.sk)

*číslo účtu: SK3411110000001317256009*

*banka: UniCredit Bank, a.s. BIC: UNCRSKBX*

(ďalej len „objednávateľ“)

## Dodávateľ:

*Obchodné meno: [doplniť]*

*Sídlo: [doplniť]*

*Štatutárny zástupca: [doplniť]*

*IČO: [doplniť]*

*DIČ: [doplniť]*

*Mobil: [doplniť]*

*e-mail: [doplniť]*

*webové sídlo: [doplniť]*

*číslo účtu: [doplniť]*

*banka: [doplniť]*

(ďalej len „dodávateľ“)

**Preambula**

Objednávateľ na obstaranie predmetu tejto zmluvy o dielo použil postup verejného obstarávania podľa v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok II.**

**Predmet plnenia**

1. Zmluvné strany uzatvárajú túto zmluvu o dielo, predmetom ktorej je dodanie tovaru „hokejového dresu (kompletu), vrátanej hokejových nohavicových návlekov a štulpní ako súčasť dresového kompletu“. Súčasťou dodávky je dizajnový návrhu podľa požiadaviek obstarávateľa v rozsahu a za podmienok uvedených v cenovej ponuke číslo [doplniť] zo dňa [doplniť] ktorá tvorí neoddeliteľnú súčasť (Príloha č. 1) tejto zmluvy.
2. Dodávateľ sa zaväzuje dodať tovar za podmienok dohodnutých v tejto zmluve a riadne a včas odovzdať objednávateľovi.
3. Objednávateľ sa zaväzuje riadne a včas tovar prevziať a zaplatiť dodávateľovi dohodnutú cenu diela za predpokladu, že dielo bude dodané bez závad.

**Článok III.**

**Dodanie tovaru - termín a miesto plnenia**

1. Zmluvné strany sa dohodli, že tovar dodajú na adresu obstarávateľa v termíne do 2 kalendárnych mesiacov od podpísania a doručenia zmluvy dodávateľovi.

**Článok IV.**

**Zmluvná cena a platobné podmienky**

1. Cena za dodanie tovaru v rozsahu čl. I, bod 1 tejto zmluvy je cena stanovená dohodou zmluvných strán v súlade s § 2 zákona č. 18/1996 Z. z. o cenách v platnom znení, ako cena maximálna. Cena je stanovená na základe predloženej cenovej ponuky číslo [doplniť] zo dňa [doplniť] a vykonaného prieskumu trhu. V cene je zahrnutá doprava, 3 veľkostné vzorky dresu a dizajnový návrh dresu a štulpní, vrátane prípadných alternatív.
2. Cena tovaru bez DPH [doplniť] €
3. Sadzba DPH (20%): [doplniť] €
4. Cena tovaru s DPH: [doplniť] €

**Článok V.**

**Platobné podmienky a fakturácia**

1. Dodávateľ predloží faktúru na úhradu za dodanie tovaru. Faktúru predloží po vyskladnení tovaru v sídle objednávateľa. Súčasťou faktúry bude dodací list a preberací protokol o dodaní tovaru.
2. Faktúra bude obsahovať náležitosti podľa platného zákona o DPH (§ 71 zák. č. 222/2004 Z. z. v platnom znení).
3. V prípade, že faktúra nebude obsahovať tieto náležitosti, objednávateľ je oprávnený vrátiť faktúru zhotoviteľovi na doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej alebo novo vystavenej faktúry objednávateľovi.
4. Lehota splatnosti faktúry je 30 dní odo dňa jej doručenia objednávateľovi. Záväzok objednávateľa sa považuje za splnený dňom odpísania dlžnej sumy z účtu objednávateľa.

**Článok VI.**

**Záručná doba a zodpovednosť dodávateľa**

1. Dodávateľ zodpovedá za to, že predmet tejto zmluvy je zhotovený podľa podmienok zmluvy v súlade s platnými technickými normami s požiadavkami objednávateľa.
2. Dodávateľ poskytuje na tovar záruku po dobu 24 mesiacov, odo dňa protokolárneho odovzdania a prevzatia celého diela objednávateľom.
3. Objednávateľ sa zaväzuje, že prípadnú reklamáciu vady predmetu zmluvy uplatní bezodkladne po jej zistení písomnou alebo elektronickou formou.
4. Pri zodpovednosti za vady sa zmluvné strany budú riadiť ustanoveniami § 560 a nasl. Obchodného zákonníka, ktoré upravujú nároky zo zodpovednosti za vady diela.

**Článok VII.**

**Sankcie**

1. Za omeškanie so zaplatením faktúry o viac ako 5 pracovných dní môže dodávateľ požadovať zaplatiť od objednávateľa úroky z omeškania podľa § 369 ods.2 obch. zákonníka v sadzbe 0,05 % za každý deň omeškania.
2. Ak dodávateľ neodovzdá predmet zmluvy uvedený v čl. III riadne a včas, objednávateľ má nárok na zmluvnú pokutu vo výške 0,05% z ceny diela za každý začatý deň omeškania. Zmluvná pokuta nemá vplyv na náhradu skutočne vzniknutej škody podľa § 373 a nasl. Obchodného zákonníka.
3. Lehota splatnosti zmluvnej pokuty je zhodná s lehotou splatnosti faktúry dojednanej v zmluve.
4. Dodávateľ sa zaväzuje, že ak neodstráni vady a nedorobky svojej dodávky v termíne dohodnutom pri odovzdaní a prevzatí diela, zaplatí objednávateľovi zmluvnú pokutu vo výške 0,05% z ceny diela za každý deň omeškania s odstránením každej jednotlivej vady (nedorobku)

**Článok VIII.**

**Záverečné ustanovenia**

1. Vlastníkom tovaru je dodávateľ, ktorý znáša aj nebezpečenstvo škody na týchto veciach až do odovzdania a prevzatia diela. Odovzdaním a prevzatím diela prechádza nebezpečenstvo škody na diele na objednávateľa.
2. Objednávateľ a dodávateľ sa zaviazali, že budú akékoľvek prípadné spory z tejto zmluvy prednostne riešiť dohodou. Ak sa nepodarí odstrániť spor dohodou, je ktorákoľvek strana oprávnená predložiť vec na rozhodnutie príslušnému súdu.
3. Meniť alebo dopĺňať text tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
4. Neoddeliteľnou súčasťou tejto zmluvy je cenová ponuka predložená v ponuke na obstaranie predmetu tejto zmluvy zadaním výzvy na prieskum trhu na dodanie tovaru, ktorá tvorí prílohy tejto zmluvy.
5. Vzťahy neupravené touto zmluvou sa riadia príslušnými ustanoveniami Obchodného zákonníka.
6. Táto zmluva nadobúda platnosť dňom podpisu oprávnenými zástupcami obidvoch zmluvných strán a účinnosť deň po zverejnení na webovej stránke objednávateľa.
7. Táto zmluva je vypracovaná v šiestich vyhotoveniach, z ktorých štyri si ponechá objednávateľ a dve vyhotovenia si ponechá dodávateľ.

Príloha:

Cenová ponuka [doplniť] s prílohou k cenovej ponuke.

V Piešťanoch dňa ....................... 2019

Objednávateľ: Dodávateľ:

............................................................... .................................................................

**Ing. Lukáš Moravčík** [doplniť Meno a Priezvisko]

Prezident klubu – štatutár Združenia